CELEX: 31982R1936
Language: el
Date: 1982-07-12 00:00:00
Title: Κανονισμός (EOK) αριθ. 1936/82 τού Συμβουλίου τής 12ης Ιουλίου 1982 περί προμηθείας βουτυρελαίου ως επισιτιστικής βοηθείας στή Δημοκρατία τής Ζιμπάμπουε

Avis juridique important

|

31982R1936

Κανονισμός (EOK) αριθ. 1936/82 τού Συμβουλίου τής 12ης Ιουλίου 1982 περί προμηθείας βουτυρελαίου ως επισιτιστικής βοηθείας στή Δημοκρατία τής Ζιμπάμπουε  

Επίσημη Εφημερίδα αριθ. L 211 της 20/07/1982 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1936/82 ΤΟΥ ΣΥΜΒΟΥΛΙΟΥ  της 12ης Ιουλίου 1982  περί προμηθείας βουτυρελαίου ως επισιτιστικής βοηθείας στη Δημοκρατία της Ζιμπάμπουε  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1039/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (1), και ιδίως το άρθρο 8,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1040/82 του Συμβουλίου της 26ης Απριλίου 1982 περί της προμηθείας λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (2), προβλέπει απόθεμα 1 345 τόνων βουτυρελαίου· ότι ορισμένες ποσότητες είναι ακόμη διαθέσιμες από το απόθεμα αυτό·  ότι η Κοινότητα έλαβε αίτηση της Δημοκρατίας της Ζιμπάμπουε για επισιτιστική βοήθεια σε βουτυρέλαιο· ότι οι ανάγκες δικαιολογούν κοινοτική επισιτιστική βοήθεια,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την ποσότητα του βουτυρελαίου που είναι ακόμη διαθέσιμη στο απόθεμα που προβλέπει ο κανονισμός (ΕΟΚ) αριθ. 1040/82, παρέχονται 1 000 τόνοι ως επισιτιστική βοήθεια στη Δημοκρατία της Ζιμπάμπουε.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουλίου 1982.  Για το Συμβούλιο  Ο Πρόεδρος  I. NOERGAARD  (1) ΕΕ αριθ. L 120 της 1. 5. 1982, σ. 5.  (2) ΕΕ αριθ. L 120 της 1. 5. 1982, σ. 7.